تقييم المطعم: أرى دائما المؤشرات (السلبية) لما أتكلم في حضرة الذوّيقين للستيك عن (ستيك هاوس) .. 
 خاصة بعد تجاربي المشرفة والي خلتني اقيم بالأخضر لهالمطعم ، خاصة ان هالمطعم على حد علمي (ولد ديرتنا) ! 
  
 في آخر زيارة ، ذهبت بعد أشهر من (التشهوي) ..  
  
 ذهبت وبيّت العزم على تندرلوين ستيك ، وطلبت اضافة (صوص الفطر)  
  
 وبعد انتظار طويل طويل ، اكلنا كل خبزهم وزبدتهم ..  
 جا الطلب ..  
 لحم بااارد ، يعني معليش يوم انكم مخليني انا اشوي واللحم يالله اكله من حرارته !!! 
 .. يعني ع الأقل من برا بارد بس من جوا حار .. ! لا .. من جوا بارد ومن برا حار لا ..!هذا بارد والله بارد ..! 
  
 الصوص طبعا قدّم بصحن منفصل ، بارد مثله ، قطع الفطر فيه من النوع-المعلب- معلبة، ليه ان شاء الله؟  
  
 بالعربي ..  
 اتمنى ان المطاعم تحترم اننا قصدناها ودفعنا لها -دم قلوبنا- كمواطنين  من الطبقة المتوسطة علشان (نحضى) بوجبة مميزة ، وتحترم رغبتنا في أن يقدم لنا شيء (طازج ، صحي ، لذيذ ) مانبغى شيء فائق اللذة ، نحتاج فقط (احترام لذائقتنا) ! 
  
  
 للأسف أسحب تقييمي لـ (الأحمر) !،